活血利气,止痛,通小便。
《本草蒙筌》:味辛、苦,气温。无毒。专入太阴脾肺,一云又走肝经。调月水气滞血凝,止产后血冲血晕。跌扑下血、淋露崩中,心腹卒疼、小腹胀痛并治之而即效也。
《景岳全书》:味苦微辛,气微温,入肝脾二经。善行滞气,破滞血,血中气药。故能止腹痛,通经,调月水淋滞,心气疼痛,破癥癖跌扑凝瘀,亦善落胎,利小便,及产后逆血上冲。俱宜以酒煮服,或用酒磨服亦可。然性惟破气逐血,必真有血逆气滞者方可用。若产后血虚,或经血枯少不利,气虚作痛者,皆大非所宜。
《本草备要》:宣,活血利气。